
Ajka Város Önkormányzata Képviselő-testületének 34/2022. (XI.24.) önkormányzati rendelete

az építményadóról és egyes helyi adórendeletek módosításáról szóló 18/2018. (XI.22.) önkormányzati rendelete és a telekadóról szóló 25/2015. (XI.30.) önkormányzati rendelete módosításáról

Ajka város Önkormányzat Képviselő-testülete a helyi adókról szóló 1990. évi C. törvény 1.§ (1) bekezdésben kapott felhatalmazás alapján, Magyarország Alaptörvényének 32. cikk (1) bekezdés h) pontjában meghatározott feladatkörben a következőket rendeli el:


1 § A telekadóról szóló 25/2015.(XI.30.) önkormányzati rendelete 4. §-a helyébe a következő rendelkezés lép:

„4. §
A telekadó éves mértéke az 5.§-ban meghatározottak kivételével):
a) az önkormányzat illetékességi területén a belterületi telek esetén minden adókötelezettség alá eső területrész után 390.- forint/négyzetméter,
b) az önkormányzat illetékességi területén a külterületi telek esetén minden adókötelezettség alá eső területrész után 180- forint/négyzetméter.”

2.§ Az építményadóról és egyes helyi adórendeletek módosításáról szóló 18/2018. (XI.22.) önkormányzati rendelete 3. § (1) bekezdés a) pontja helyébe a következő rendelkezés lép:

        (Az adó éves mértéke az építmények tekintetében)
       
’a) a b) pont hatálya alá nem tartozó építmények esetében 2.100.- forint/m²” 


3. § (1) Ez a rendelet 2023. január 1-jén lép hatályba.



Ajka, 2022. november 23.


              Schwartz Béla                                                                    Dr. Jáger László
	polgármester   	címzetes főjegyző










INDOKOLÁS

ÁLTALÁNOS INDOKOLÁS



Az önkormányzat bevételeit egyes kormányzati intézkedések 2020. óta csökkentették. A gépjárműadóbevétel teljes központosítása közel 100 milliós kiesést jelentett a bevételek között. 

Törvényi változások miatt 2020. óta elmarad a decemberi feltöltésből származó bevétel is.

Az iparűzési adóban a mikro-, kis- és középvállalkozások iparűzési adó mértékének megfelezése 2021. és 2022. években mintegy 200-300 milliós kiesést eredményezett.

Az elmúlt években nem került sor adóemelésre, a telekadó esetében 2015. óta változatlanok az alapvető mértékek, sőt a telekadó esetében az elmúlt években kedvezményes adómértékeket vezettünk be egyes területekre, a mentességi esetek is bővültek. Az építményadó mértéke sem változott 2018. óta

Az idei jelentős bevétel kiesések és a jövőre várható még alacsonyabb adóbevételi szint miatt az önkormányzat rákényszerül egyes helyi adók emelésére.

A magánszemélyek kommunális adójának emelésére vonatkozó javaslatot nem tartalmaz a tervezet, a lakosság terheit nem kívánja növelni.

Az adóemelés az építményadó és a telekadó tekintetében jelentkezik.  A tervezet nem érinti a hatályos kedvezményeket, mentességeket, az általánosan alkalmazott adómértékek emelését javasolja.

Építményadó kivetés 2022-re: 872 803 325.-Ft
Telekadó előírás 2022-ew: 83 285 278.-Ft.

Az építmény-és telekadó 90-95%-ban tervezhető, így 2023-ben is az előző évhez hasonló bevétellel lehet számolni.

A tervezett emelésekkel várhatóan az építmény- és telekadóbevétel volumene 2023-ben a következőképpen várható.

Építményadó: (16,7%-os emeléssel) 1 012 451 857.-Ft, amely 139 648 532.-Ft többletbevétellel kecsegtet.
Telekadó: (a belterületi telkek esetében 30 %-os emeléssel  83 285 278 Ft, amely 8 406 720.-Ft bevételnövekedést eredményezhet.
A külterületi adómérték és a kedvezményes besorolású ingatlanokra vonatkozó adómérték emelésére nem teszek javaslatot.
Az adóemelések révén várhatóan befolyó közel 150 millió forint legfeljebb enyhíthet az önkormányzat pénzügyi nehézségein.sz

A törvényi maximumhoz képest a tervezetben javasolt mérték az építményadónál 96%, a telekadó esetében 98%

RÉSZLETES INDOKOLÁS

Az 1. §-hoz

A telekadó mértékének emelését javasolja, belterületi teleknél 300.-Ft/m2-ről 390.-Ft/m2-re, a külterületi adómérték és a kedvezményes adómértékek változatlanok maradnak.

A 2.§-hoz

Az építményadó mértékének emelését javasolja 1 800.-Ft/m2-ről 2 100.-Ft/m2-re.



A 3. §-hoz

Figyelemmel a törvényi előírásokra a módosító rendelet hatálybalépésének időpontját 2023. január 1-jében határozza meg.



Ajka, 2022. november 8



Dr. Jáger László
címzetes főjegyző
